Pôvod potravín – prečo konzumovať slovenské

Streda (2. denná téma)

Zoznam zrealizovaných aktivít:

1. Exkurzia v miestnej poľnohospodársko-potravinárskej spoločnosti zameranej na pestovanie, skladovanie a predaj konzumných zemiakov
2. Tvoríme zo zemiakov kreatívne a chutne  (zemiakové ruže)
3. Príprava obeda zo sponzorovaných zemiakov

Aktivita č. 1     

Exkurzia v miestnej poľnohospodársko-potravinárskej spoločnosti zameranej na pestovanie, skladovanie a predaj konzumných zemiakov
Cesta za pôvodom potravín (exkurzia SKZ Drienov)
V našom putovaní za pôvodom potravín v rámci projektu Hovorme o jedle navštívili žiaci 5. ročníka miestnu poľnohospodársko-potravinársku spoločnosť so zameraním na pestovanie a predaj konzumných zemiakov. Exkurziou nás  ochotne a s prehľadom sprevádzal poverený pracovník. Predstavil nám celý proces od pestovania, zberu, uskladňovania,  triedenia, prania, balenia, expedície až po  samotný predaj. Dozvedeli sme sa, že zemiakov je niekoľko druhov a niektoré z nich majú aj ženské mená, ako napr. Wendy, Laura. Tiež nás prekvapilo zistenie, že nie všetky druhy chutia rovnako, a nie všetky sú vhodné na všetky druhy jedál. Spoznávať cestu k zemiakom (aj  praným), ktoré nájdeme v našich  obchodno-predajných reťazcoch  v praktických baleniach, bolo pre mnohých z nás zaujímavým putovaním za poznaním. Zároveň chceme týmto vyjadriť poďakovanie spoločnosti SKZ Drienov, ako aj všetkým, ktorí nám naše putovanie za potravinami umožnili.

	Cieľ, zameranie aktivity 

	pátrať  po pôvode potravín (zemiakov), návšteva miestnej zemiakarne, spoznávať  cestu od pestovania, zberu, uskladňovania, triedenia, prania, balenia až po expedíciu a samotný predaj,  pestovať u žiakov vedomie vážiť si „slovenské“, spoznávať, že čo je v obchodnom reťazci môže mať pôvod doma (t. j. priamo v mieste ich bydliska)

	Vyučovací predmet
	
Spotrebiteľská výchova (5. ročník, Skladovanie a uchovávanie potravín)



	Pomôcky
	nie sú potrebné

	Príprava
	
pred exkurziou poučenie o BOZ


	Postup / Realizácia
	
žiaci 5. ročníka absolvovali exkurziu pod vedením vyučujúcej predmetu 
spotrebiteľská výchova a vedúcej školskej jedálne, vo firme boli 
sprevádzaní povereným pracovníkom.



	Zhrnutie
	
Exkurzia k prvovýrobcom má svoje nezastupiteľné kvality. Prepája 
teoretické s praktickým, žiaci tak získavajú spojenie s realitou,
neskorším povolaním a pod. Pestuje sa cit pre národné
povedomie,  vážiť si slovenské, tradičné potraviny. 


	Prílohy
	Fotografie dokumentujúce jednotlivé aktivity

Aktivita č. 2
Tvoríme zo zemiakov kreatívne a chutne  (zemiakové ruže)
	Cieľ, zameranie aktivity 

	rozvíjať estetické cítenie pri príprave kreatívneho jedla (pečené ruže zo zemiakov), rozvíjať manuálne zručnosti žiakov,



	Vyučovací predmet
	Výchova k zdraviu (4. ročník, Zdravé a nezdravé jedlo)



	Pomôcky
	zemiaky, krájače, špajle, plech, trochu oleja a soli 

	Príprava
	očistenie a krájanie zemiakov na stredne tenké plátky, následne stáčanie a tvarovanie zemiakových ruží, ich upevnenie pomocou špajlí, uloženie na plech, osolenie, pečenie v rúre,
poučenie o BOZ


	Postup / Realizácia
	
Prácu si vyskúšali aj žiaci 4. ročníka, a to pod vedením vyučujúcej, 
ako aj výdatnej podpory vedúcej školskej jedálne. Očistenie 
zemiakov od povrchových nečistôt si na starosť zobrala školská 
jedáleň, ako aj ich tenučké krájanie, aby bola dodržaná BOZP. Pri 
stáčaní a tvarovaní zemiakových ruží vypomohli štvrtákom 
deviatačky. Následne ich umiestnili na plech, jemne osolili. S pečením 
vypomohli tety kuchárky. Na upečených zemiakových ružiach si 
pochutnali spolu so zamestnancami školy.


	Zhrnutie
	Podporili sme rozvíjanie manuálnych zručností a estetického cítenia
žiakov (výroba ruží).



	Prílohy
	Fotografie dokumentujúce jednotlivé aktivity

Aktivita č. 3
Príprava obeda zo sponzorovaných zemiakov

	Cieľ, zameranie aktivity 

	
praktické využitie u spotrebiteľa ako súčasť hlavného jedla v jedálničku žiaka,

	Vyučovací predmet
	Výchova k zdraviu (4. ročník, Zdravé a nezdravé jedlo)



	Pomôcky
	nie sú potrebné

	Príprava
	očistenie zemiakov

	Postup / Realizácia
	Sponzorované zemiaky spracovali zamestnankyne školskej jedálne. Stali sa 
súčasťou školského obeda. 



	Zhrnutie
	Žiakom po náročnej ceste za pôvodom potravín obed neobyčajne 
chutnal.



	Prílohy
	Fotografie dokumentujúce jednotlivé aktivity

